Document ID: 32003R1070

Title and Content:
Κανονισμός (ΕΚ) αριθ. 1070/2003 της Επιτροπής της 20ής Ιουνίου 2003 για την τροποποίηση, για τρίτη φορά, του κανονισμού (ΕΚ) αριθ. 1081/2000 του Συμβουλίου, σχετικά με την απαγόρευση πώλησης, προμήθειας και εξαγωγής στη Βιρμανία/Μιανμάρ εξοπλισμού δυνάμενου να χρησιμοποιηθεί για εσωτερική καταστολή ή τρομοκρατία και τη δέσμευση των κεφαλαίων ορισμένων υψηλών δημοσίων αξιωματούχων στην εν λόγω χώρα Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1081/2000 του Συμβουλίου, της 22ας Μαΐου 2000, σχετικά με την απαγόρευση πώλησης, προμήθειας και εξαγωγής στη Βιρμανία/Μιανμάρ εξοπλισμού δυνάμενου να χρησιμοποιηθεί για εσωτερική καταστολή ή τρομοκρατία, και τη δέσμευση των κεφαλαίων ορισμένων υψηλών δημοσίων αξιωματούχων στην εν λόγω χώρα(1), όπως τροποποιήθηκε τελευταία από τον κανονισμό (ΕΚ) αριθ. 744/2003 της Επιτροπής(2), και ιδίως το άρθρο 4 πρώτη περίπτωση, Εκτιμώντας τα ακόλουθα: (1) Στο παράρτημα ΙΙ του κανονισμού (ΕΚ) αριθ. 1081/2000 περιέχεται κατάλογος των προσώπων που καλύπτονται από τη δέσμευση κεφαλαίων βάσει του παρόντος κανονισμού. (2) Το άρθρο 4 του κανονισμού (ΕΚ) αριθ. 1081/2000 του Συμβουλίου παρέχει στην Επιτροπή την εξουσία να τροποποιεί το παράρτημα ΙΙ, λαμβάνοντας υπόψη αποφάσεις βάσει των οποίων ενημερώνεται το παράρτημα της κοινής θέσης 2000/346/ΚΕΠΠΑ(3). Σύμφωνα με το άρθρο 11 της κοινής θέσης 2003/297/ΚΕΠΠΑ(4), οι παραπομπές στην κοινή θέση 2000/346/ΚΕΠΠΑ λαμβάνονται ως παραπομπές στην κοινή θέση 2003/297/ΚΕΠΠΑ. (3) Η απόφαση 2003/461/ΚΕΠΠΑ του Συμβουλίου(5) τροποποιεί το παράρτημα της κοινής θέσης 2003/297/ΚΕΠΠΑ, το οποίο περιέχει τον κατάλογο των ατόμων που υπόκεινται στα περιοριστικά μέτρα που έχουν οριστεί με την εν λόγω κοινή θέση. Κατά συνέπεια, το παράρτημα ΙΙ του κανονισμού (ΕΚ) αριθ. 1081/2000 πρέπει να τροποποιηθεί ανάλογα. (4) Για να διασφαλιστεί η αποτελεσματικότητα των μέτρων που προβλέπονται στον παρόντα κανονισμό, ο παρών κανονισμός πρέπει να τεθεί αμέσως σε ισχύ, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα ΙΙ του κανονισμού (ΕΚ) αριθ. 1081/2000 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Ιουνίου 2003.

Classification Labels:
157
35
268
1268
281

Label Descriptions:
{"157": "Δημόσια ασφάλεια", "35": "ΠΟΛΙΤΙΚΗ", "268": "Μετανάστευση", "1268": "Εργατική νομοθεσία", "281": "ΑΠΑΣΧΟΛΗΣΗ ΚΑΙ ΣΥΝΘΗΚΕΣ ΕΡΓΑΣΙΑΣ"}

EuroVoc IDs (Original): 13
1847
3584
4045
2510
3474
2858
1909

EuroVoc IDs (Expanded): 13
1847
3584
4045
2510
3474
2858
1909

Dataset Source: meu

Split: train